|  |  |  |  |
| --- | --- | --- | --- |
| Rīgā, | 06.11.2020. | Nr. | 1-22/9944 |
| Uz | 29.10.2020. | Nr. | VSS-922 |

**Ekonomikas ministrijai**

Atzinums par noteikumu projektu “Grozījumi Ministru kabineta 2009. gada 15. septembra noteikumos Nr. 1065 “Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai”” (VSS-922)

Vides aizsardzības un reģionālās attīstības ministrija atbilstoši savai kompetencei ir izvērtējusi Ministru kabineta noteikumu projektu “Grozījumi Ministru kabineta 2009. gada 15. septembra noteikumos Nr. 1065 “Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai”” (VSS-921) un tam pievienoto sākotnējās ietekmes novērtējuma ziņojumu (anotāciju), un saskaņo tā tālāku virzību, izsakot šādu iebildumu.

Ministru kabineta 2020. gada 14. jūlija noteikumu Nr. 445 “Kārtība, kādā iestādes ievieto informāciju internetā” 3. punktā noteikts, ka iestāde nodrošina tās kompetencē esošās informācijas pieejamību iestādes oficiālajā tīmekļvietnē vai pārraugošās iestādes oficiālajā tīmekļvietnē un mobilajā lietotnē (ja tāda izveidota), izņemot informāciju, kas ir klasificējama kā ierobežotas pieejamības informācija vai valsts noslēpums vai nav publicējama atbilstoši speciālajiem normatīvajiem aktiem. Līdz ar to vārda “mājas lapa” vietā korektāk būtu lietot vārdu “tīmekļvietne”. Ņemot vērā minēto, lūdzam noteikumu projekta anotācijā vārdu “mājas lapa” aizstāt ar vārdu “tīmekļvietne” attiecīgajos locījumos.

Valsts sekretāra vietnieka

digitālās transformācijas jautājumos p. i.,

Informācijas sabiedrības attīstības departamenta direktors Gatis Ozols

Anspoka, 67026938

Maija.Anspoka@varam.gov.lv

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU